# Bagadus - váidagiid gieđahallan go lea mearriduvvon ahte ii fágas ii biddjo oppalašárvosátni

Buot ohppiin, ja vuollel 18-jahkásaš ohppiid fuolaheddjiin lea vuoigatvuohta váidit mearrádusa ahte ii biddjo oppalašárvosátni fágas, gč. oahpahuslága láhkaásahusa [§ 10-5,](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra) ja priváhtaskuvlla láhkaásahusa [§ 7-5,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra) jus sii oaivvildit ahte gustovaš njuolggadusat árvosáni mearrideapmái, gč. oahpahuslága láhkaásahusas [§ 9-16](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-16-standpunktkarakterar-i-fag/) ja priváhtaskuvlla láhkaásahusas [§ 6-16,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-16-standpunktkarakterar-i-fag/?merknader=true#ekstra)eai leat čuvvojuvvon. Skuvla ferte juohkit dieđuid váidinvuoigatvuođa birra ohppiide ja váhnemiidda. Geahča Stáhtahálddašeaddji dieđuid oahppái/fuolaheaddjái **dáppe.**

**Maid ferte skuvla dahkat go lea ožžon váidaga?**

Skuvla ferte vuos árvvoštallat galgá go váidda meannuduvvot. [Váiddaáigemearri](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-2-klagefristar/) lea 10 kaleanddarbeaivvi. Fuomáš ahte vuollel 15-jahkásaš ohppiin ii leat [iešmearrideapmi](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-1-kva-kapittelet-gjeld-og-forholdet-til-forvaltningsloven/?merknader=true#ekstra), namalassii ahte fuolaheaddji ferte vuolláičállit váidaga. Jus váidda hilgojuvvo, de galgá skuvla dahkat mearrádusa dan birra. Hilgunmearrádusas lea váidinvuoigatvuohta.

Jus skuvla mieđiha váidagii ja maŋŋel ođđa árvvoštallama lokte árvosáni, de ferte skuvla dahkat ođđa mearrádusa. Mearrádus ferte leat vuođuštuvvon ja oahppi oažžu ođđa váidinvuoigatvuođa. Áššit mat hilgojuvvojit dahje áššit maiguin skuvla lea ovttaoaivilis, **eai** galgga sáddejuvvot viidáseappot Stáhtahálddašeaddjái. [Mii lea ođas njuolggadusain loahppaárvvoštallamiid váidagiid ektui? | udir.no.](https://www.udir.no/regelverk-og-tilsyn/skole-og-opplaring/hva-er-nytt-i-reglene-om-klage-pa-sluttvurdering/)

Skuvla ferte sáddet ášši Stáhtahálddašeaddjái jus árvosátni ii rievdaduvvo oahppái buorrin.

**Maid ferte skuvla sáddet stáhtahálddašeaddjái?**

Geahča mearkkašumiid [§ 10-5 Váidit mearrádusa ahte ii biddjo loahppaárvosátni muhtun fágas | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra) ja mearkkašumiid [§ 7-5 Váidit mearrádusa ahte ii biddjo loahppaárvosátni muhtun fágas | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra) oažžun dihte eanet rávvagiid čuoggáide mas leat dás vuolábealde.

1. **Váidda**
2. **Vuođuštus** dasa ahte ii oppalašárvosátni ii leat biddjon
	1. jus lea rihkkun jávkanrája de ferte almmuhit jávkama ja jávkanrájá.
	2. jus árvvoštallanvuođđu váilu, de ferte čujuhit oahppi gelbbolašvuhtii gelbbolašvuođamihttomeriid ektui ja makkár gelbbolašvuođamihttomeriide fágaoahpaheaddjis ii leat árvvoštallanvuođđu, ja manin.
3. **Cealkámuš skuvlla áššemeannudeami birra** mas skuvla duođašta ahte fágaoahpaheaddji ákkastallan ollašuhttá gáibádusaid njuolggadusain. Dat galgá čájehit ahte oahppái lea celkojuvvon mii deattuhuvvo árvvoštallamis, ja mii sáhttá mielddisbuktit ahte ii addojuvvo oppalašárvosátni fágas. Skuvla galgá maid čujuhit dasa goas dieđiheapmi lea addojuvvon.
4. **Kopiija dieđáhusas**, gč. oahpahuslága láhkaásahusa [§ 9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/) ja priváhtaskuvllaid láhkaásahusa [§ 6-7](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-7-varsling-om-at-karakteren-kan-falle-bort-eller-bli-sett-ned/?merknader=true#ekstra) mielde.
5. Vejolaš eará áššáigullevaš dieđut

**Áššebáhpárat sáddejuvvojit Stáhtahálddahussii min [elektrovnnalaš skovi](https://skjema.no/SF/confirmprivacylogin?shortname=klage_pa_standpunktkarakter&returnUrl=https%3A%2F%2Fskjema.no%2FSF%2Fklage_pa_standpunktkarakter&userLoggedInWithSecurityLevel=0&requiredSecurityLevel=3) bokte.**

* Skuvla galgá sáddet kopiija áššebáhpáriin váidái.
* Lea hui deaŧalaš ahte skuvla addá rievttes dieđuid ja váidi čujuhusa go sádde daid Stáhtahálddašeaddjái.

**Mo Stáhtahálddašeaddji meannuda váidaga?**

Stáhtahálddašeaddji galgá árvvoštallat lea go skuvlla mearrádus ii bidjat oppalašárvosáni čuvvon njuolggadusaid oahpahuslága láhkaásahusas [§§ 9-16](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-16-standpunktkarakterar-i-fag/?merknader=true#ekstra) ja [9-8](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-8-fravarsgrense-i-vidaregaande-skole/?merknader=true#ekstra) dahje priváhtaskuvlla láhkaásahusas [§§ 6-16](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-16-standpunktkarakterar-i-fag/?merknader=true#ekstra) ja [6-8](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-8-fravarsgrense-i-vidaregaande-skole/?merknader=true#ekstra) mat gusket oppalašárvosáni bidjamii, ja [njuolggadusaid mat gusket jávkamii](https://www.udir.no/regelverk-og-tilsyn/skole-og-opplaring/rundskriv-om-fravarsgrensen/) joatkkaskuvllain ja njuolggadusaid dieđiheami birra, gč. Oahpahuslága láhkaásahusa [§ 9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/?merknader=true#ekstra) ja priváhtaskuvllaid láhkaásahusa [§ 6-7](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-7-varsling-om-at-karakteren-kan-falle-bort-eller-bli-sett-ned/).

Váiddaproseassa boađus sáhttá leat ahte Stáhtahálddašeaddji juogo nanne skuvlla mearrádusa dahje fámuhuhttá mearrádusa. Dakkár áššiin gos mii fámuhuhttit mearrádusa, de sáddejuvvo ášši ruovttoluotta skuvlii ođđasit meannudeapmái. Skuvla sáhttá juogo bidjat árvosáni dahje bisuhit mearrádusa ahte ii atte virgeárvosáni. Jus skuvla bidjá árvosáni go ášši gieđahallo ođđasit, de dat dagaha ođđa váidinvuoigatvuođa. Seamma guoská jus ođđa mearrádus IV birra dahkkojuvvo eará vuođuin go álgoálgosaš mearrádus. Jus oahppái ii leat dieđihuvvon oahpahuslága láhkaásahusa [§ 9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/?merknader=true#ekstra) ja priváhtaskuvlla láhkaásahusa [§ 6-7](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-7-varsling-om-at-karakteren-kan-falle-bort-eller-bli-sett-ned/?merknader=true#ekstra) mielde, de galgá biddjot árvosátni oahppái.

Stáhtahálddašeaddji sáhttá hilgut váidaga jus váidináigemearri ii leat dollojuvvon dahje almmolaš hálddašanlága njuolggadusat eai leat čuvvojuvvon.